அமெரிக்காவில் நியூயார்க்கு நகரில் பிரித்தானியப் பெற்றோருக்குப் பிறந்த போரிசு ஜான்சன், பிரசெல்சு ஐரோப்பியக் கல்லூரி, ஈட்டன் கல்லூரி ஆகியவற்றிலும், ஆக்சுபோர்டு பெலியல் கல்லூரியிலும் கல்விகற்றார்.  தி டைம்ஸ் நாளிதழில் ஊடகவியலாலராகத் தனது பணியை ஆரம்பித்தார். மேற்கோள் ஒன்றைத் தவறாகப் பயன்படுத்தியமைக்காக அவர் அங்கிருந்து பணி நீக்கம் செய்யப்பட்டார். பின்னர், த டெயிலி டெலிகிராப் பத்திரிகையின் <MASK> நிருபராகவும், பின்னர் 1994 முதல் 1999 வரை டெய்லி டெலிகிராஃப் பத்திரிகையின் உதவி ஆசிரியராகவும் பணியாற்றினார். 2001 இல் என்லி தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டு, அன்றைய பழமைவாதக் கட்சித் தலைவர்களான மைக்கேல் அவார்டு, டேவிட் கேமரன் ஆகியோரின் கீழ் நிழல் அமைச்சராக இருந்தார். 2008 இல் இவர் தனது நாடாளுமன்ற உறுப்பினர் பதவியைத் துறந்து, அதே ஆண்டில் இலண்டன் நகர முதல்வர் தேர்தலில் போட்டியிட்டு வெற்றி பெற்றார். 2012 இல் மீண்டும் இலண்டன் நகர முதல்வராகத் தேர்ந்தெடுக்கப்பட்டார்.
போரிஸ் ஜான்சன்
இலண்டன் பிரித்தானியா பிரித்தானிய பிரசெல்சு